I 1835 åpnet Charles Henry Harrod en kolonialbutikk ved huset sitt i Stepney på Londons østkant. Han flyttet noe seinere forretningen til Eastcheap i City, og i 1849 videre til den den gang ganske landlige Brompton Road på vestkanten. Harrods vokste i takt med strøket, og stadig flere eiendommer i kvartalet ble innlemmet i virksomheten. I 1901 påbegynte arkitektene Stevens and Munt arbeidet med den grandiose, barokke fasaden. Magasinet fikk på denne tiden installert Storbritannias første heis.